Jondor tumanida Isuzu yo‘lning qarama-qarshi tomonidan kelayotgan Lacetti bilan to‘qnashib ketdi. Jondor tumanida insonlar o‘limi bilan bog‘liq YTH sodir bo‘ldi. Tuman hokimi YTHning oqibatlarini bartaraf etish va shu kabi baxtsiz hodisalarning oldini olish to‘g‘risida farmoyish chiqardi. Hujjatda keltirilishicha, YTH 2024 yilning 22 yanvar kuni soat 17:48da sodir bo‘lgan. “G‘uzor-Buxoro-Nukus-Beyneu” A-380 avtomagistral yo‘lining Jondor tumani hududidan o‘tgan 299-kilometrida Isuzu transport vositasi qarama-qarshi yo‘nalishda kelayotgan Lacetti bilan to‘qnashib ketgan. YTH oqibatida 5 kishi halok bo‘lgan. Oldinroq Navoiyda sodir bo‘lgan YTHda ikki kishi vafot etgandi.